stanford-oval/wikipedia huggingface dataset:
Torsten Nordström

Torsten Nordström vuonna 1956
Torsten Edvin Nordström (20. toukokuuta 1897 Vaasa – 1. huhtikuuta 1989 Vaasa) oli suomalainen Pohjanmaan ruotsinkieliseltä rannikkoseudulta kotoisin ollut TVH:n piiri-insinööri joka toimi RKP:n kansanedustajana 1930-luvun lopulta 1960-luvun lopulle. Hän toimi ministerinä V. J. Sukselaisen lyhytikäiseksi jääneessä I hallituksessa.
Nordströmin vanhemmat olivat asemapäällikkö Erik Wilhelm Nordström ja Emilia Sofia Smulter. Hän pääsi ylioppilaaksi 1915 ja valmistui diplomi-insinööriksi 1920. Nordström oli TVH:n palveluksessa ylimääräisenä insinöörinä 1921–1925, nuorempana insinöörinä 1925–1930 ja vanhempana insinöörinä 1930–1934. Hänen uransa jatkui Vaasan tie- ja vesirakennuspiirin vt. piiri-insinöörinä 1934–1953, ja viimeksi hän oli piiri-insinöörinä 1953–1964.
Nordström oli RKP:n kansanedustajana vuosina 1936–1939, 1951–1962 sekä 1966–1970 Vaasan läänin eteläisestä vaalipiiristä. Hän oli runsaan kuukauden ajan toinen kulkulaitosten ja yleisten töiden ministeri Sukselaisen I hallituksessa 1957 mutta menetti salkkunsa RKP:n jättäessä hallituksen. Nordström toimi presidentin valitsijamiehenä vuosien 1950 ja 1956 presidentinvaaleissa. Hän oli Vaasan kaupunginvaltuuston ja kaupunginhallituksen jäsen sekä Suomenruotsalaisten kansankäräjien jäsen ja valtuutettu.
Ivar Nordlund

| Ivar Nordlund> Henkilötiedot |
| --- | --- |
Koko nimi:  Karl Ivar Nordlund
Syntynyt: 2. helmikuuta 1855 Närpiö
Kuollut: 6. syyskuuta 1937 (82 vuotta) Närpiö
Kansalaisuus:  suomalainen
Ammatti:  pappi
Arvonimi: rovasti (1920)
Poliitikko
Puolue:  Suomen ruotsalainen kansanpuolue
Asema:  Kansanedustaja
Vaalipiiri:  Vaasan läänin eteläinen vaalipiiri
Puoliso:  Anna Teresia Carlström (1877–1897) Hanna Augusta Hirn (1912–)
Vanhemmat:  Fredrik af Forselles Adolfina Emilia Kellander
Karl Ivar Nordlund (2. helmikuuta 1855 Närpiö – 6. syyskuuta 1937 Närpiö) oli suomalainen pappi ja poliitikko.
Nordlund toimi pappissäädyn edustajana Suomen suuriruhtinaskunnan viimeisillä säätyvaltiopäivillä, 1905–1906. Vaaleissa 1909, 1910 ja 1911 hänet valittiin eduskuntaan Vaasan läänin eteläisestä vaalipiiristä ja hän toimi kansanedustajana kolmen vuoden ajan, kesäkuusta 1909 huhtikuuhun 1912. Ruotsalaista kansanpuoluetta edustanut Nordlund vaikutti eduskunnan pankkivaliokunnassa ja valtiovarainvaliokunnassa. 12. huhtikuuta 1912 hän sai sairauden vuoksi vapautuksen edustajantoimestaan ja hänen tilalleen eduskuntaan nousi George Granfelt.
Vuonna 1872 ylioppilaaksi kirjoittanut Nordlund vihittiin papiksi vuonna 1877 ja vuonna 1880 hän suoritti pastoraalitutkinnon. Pappisurallaan hän toimi ylimääräisenä pappina (1877–1881), virkaa tekevänä kirkkoherrana (1881–1884), kappalaisena (1884–1925) ja kirkkoherrana (1925–1937) Närpiössä. Hän oli myös Närpiön rovastikunnan lääninrovasti. Vuonna 1881 hän sai varapastorin ja vuonna 1920 rovastin arvonimen. Nordlund työskenteli lisäksi Klaresundin meijerikoulun tarkastajana (1898–1909) ja Närpiön kansanopiston uskonnonopettajana (1901–1912). Sisällissodan aikana Närpiön esikunnan jäsen.
Nordlund kirjoitti kolminiteisen teoksen Närpiön historiasta, joka julkaistiin vuosina 1928–1931. Teoksen nimi on Blad ur Närpes historia.
Nordlund oli kahdesti naimisissa. Hänen vuonna 1877 solmimansa avioliitto Anna Teresia Carlströmin kanssa päättyi hänen vaimonsa kuolemaan vuonna 1897. Hänen toinen puolisonsa oli Hanna Augusta Hirn, jonka kanssa hän oli naimisissa vuodesta 1912. Nordlund kuoli syyskuussa 1937, 82-vuotiaana.
Empire Earth II

| Empire Earth II |
| --- | --- |

Kehittäjä:  Mad Doc Software
Julkaisija:  Sierra Entertainment
Jakelija:  GOG.com ja Steam
Säveltäjä:  Michael G. Shapiro
Pelisarja:  Empire Earth
Pelimoottori:  Gamebryo
Julkaistu:  NA 26. huhtikuuta 2005
Lajityyppi:  reaaliaikainen strategia
Pelimuoto:  yksinpeli, moninpeli
Ikäluokitus:  PEGI 12  USK 12 
Alusta:  Microsoft Windows
Jakelumuoto:  CD-ROM
  Vaatimukset  1,5Ghz Intel Pentium, 3/AMD Athlon, 256Mt RAM, 64 Mt näytönohjain (T&L & pixel shader), äänikortti   
Oheislaite:  näppäimistö, hiiri
Lisää peliartikkeleitaVideopelien teemasivulla
Infobox OK     : 
Empire Earth II on Mad Doc Softwaren kehittämä ja Sierra Entertainmentin julkaisema  reaaliaikainen strategiapeli. Peli julkaistiin vuonna 2005 Microsoft Windowsille. Peli on jatko-osa vuoden 2001 Empire Earthille. Pelille on julkaistu lisäosa Empire Earth II: The Art of Supremacy ja jatko-osa Empire Earth III.
Peliä on kritisoitu muun muassa korkeista järjestelmävaatimuksista, monimutkaisuudesta ja tehtäväeditorin hankalakäyttöisyydestä. Toisaalta sitä on kehuttu runsaista säätömahdollisuuksista, hyvästä pelattavuudesta ja laajuudesta.
Pelaaminen

Edeltäjäänsä Empire Earthiin verrattuna peliin on lisätty useita uusia ominaisuuksia, joilla voi vaikuttaa pelin kulkuun huomattavasti. Vuorokauden ja säätilan vaihtelut vaikuttavat yksiköiden nopeuteen sekä sodankäyntiin yleisesti. Säätilat on mahdollista poistaa käytöstä ennen pelin alkua. Sotastrategiakartan avulla voi luoda omia sotasuunnitelmia, jotka helpottavat sodankäyntiä eniten vaikeimmilla vaikeusasteilla. Citizen Managerilla voi yhden kartan avulla ohjailla kansalaisia tekemään eri tehtäviä, kuten rakentamaan uusia ja korjaamaan vanhoja rakennuksia tai ujuttamaan kansalaiset keräämään luonnonvaroja.
Pelissä on yhteensä 275 erilaista rakennusta sisältäen maailmanihmeet sekä muut erikoisuudet. Yksiköitä pelistä löytyy 350 erilaista. Jokaisella sivilisaatiolla on oma erikoisyksikkönsä.
Pelaaminen > Luonnonvarat

Ennen rakennuksien rakentamista tai yksiköiden luomista kansalaisten täytyy kerätä erilaisia luonnonvaroja, pelissä on kahdenlaisia luonnonvaroja: pää- sekä erikoisluonnonvarat. Pääluonnonvarat ovat mahdollisia kaikilla aikakausilla, ja niitä ovat ruoka, puu, kulta ja kivi.
Erikoiset luonnonvarat ovat mahdollisia tietyillä aikakausilla, esimerkiksi tina on mahdollista aikakausilla 1–6, rauta aikakausilla 4–9, salpietari 7–12, öljy 10–15 sekä uraani aikakausilla 13–15. Joitakin luonnonvaroja varten täytyy rakentaa erillinen tehdas.
Pelaaminen > Aikakaudet

Pelissä on yhteensä 15 aikakautta, seuraavalle aikakaudelle ei pääse automaattisesti, vaan pitää kehittyä tarpeeksi sekä tehdä töitä kehityksen eteen. Sivilisaation kehitystä edistävät muun muassa maailmanihmeet sekä linnoittautumiset.
Stone Age (kivikausi)
Copper Age (kuparikausi)
Bronze Age (pronssikausi)
Iron Age (rautakausi)
Dark Age (pimeä keskiaika)
Middle Age (keskiaika)
Renaissance (renessanssi)
Imperial Age (imperialismin aika)
Enlightenment Age (valistumisen aika)
Industrial Age (teollistumisen aika)
Modern Age (moderni aika)
Atomic Age (ydinaikakausi)
Digital Age (digitaalinen aika)
Genetic Age (geneettinen aika)
Synthetic Age (synteettinen aika)
Pelaaminen > Sivilisaatiot

Pelissä on 14 erilaista sivilisaatiota, joista jokaisella on erikoiskyvyt sekä -yksiköt.
| 0 | 1 | 2 | 3 |
| --- | --- | --- | --- |
|  Länsi Amerikkalaiset  Kreikkalaiset  Roomalaiset  Saksalaiset  Britit |  Lähi-itä Babylonialaiset  Egyptiläiset  Turkkilaiset |  Kaukoitä Japani  Korea  Kiina |  Mesoamerikka Asteekit  Mayat  Inkat |
Vastaanotto

Peli on saanut GameSpotin arvostelussa arvosanaksi 8/10.
Muropaketin arvostelussa etenkin pelin käyttöliittymä on saanut kiitosta.
Aiheesta muualla

Empire Earth II MobyGamesissa (englanniksi)
Hannes Nylander

Hannes Nylander
Johannes (Hannes) William Nylander (12. heinäkuuta 1873 Kuopion pitäjä – 5. kesäkuuta 1940 Helsinki) oli suomalainen maanviljelijä, maatalousneuvos ja kansanedustaja.
Nylanderin vanhemmat olivat piirilääkäri Anders Edvin Nylander ja Rosalie Kellgren ja puoliso vuodesta 1899 Helmi Lagus, maanviljelysneuvos ja valtiopäivämies Johannes Laguksen tytär.  Nylander tuli yliopilaaksi Kuopion ruotsalaisesta yksityislyseosta 1891 ja valmistui maanmittariksi Polyteknillisestä opistosta 1893. Agronomiksi hän valmistui seuraavana vuonna ja toimi sitten maanviljelys- sekä meijeri- ja karjanhoitokoulujen opettajana Peltosalmella. Käytyään usean kuukauden opintomatkalla Tanskassa 1896 Nylander päätti jatkaa maatalousalan opintojaan Kööpenhaminassa keväällä 1897. Loppuvuodesta hänestä tuli meijeriopin opettaja Mustialan maanviljelysopistossa, syksyllä 1898 Orimalan opiston opettaja ja keväällä 1899 Kuopion maanviljelysseuran karjatalouskonsulentti. Itä-Suomen Karjanjalostusyhdiksen sihteerinä Nylander toimi vuodesta 1904, maanviljelyshallituksen ylitarkastaja hän oli 1906–1917 ja sitten maatalousneuvos ja eläintuotanto-osaston päällikkö 1917–1926. Sen jälkeen hän oli vielä Keskinäisen Jälleenvakuutusyhtiö Kekrin toimitusjohtaja.
Nylander oli kansanedustaja Nuorsuomalaisesta puolueesta 1908–1913.
Hänet on haudattu Kulosaaren hautausmaalle Helsinkiin.
Formula One Championship Edition

| Formula One Championship Edition |
| --- | --- |
 Formula One Championship Edition pelin kansikuva.
Kehittäjä:  SCE Studio Liverpool
Julkaisija:  Sony Computer Entertainment
Pelisarja:  Formula 1
Julkaistu:  JP 28. joulukuuta 2006NA 27. helmikuuta 2007EU 23. maaliskuuta 2007AUS 23. maaliskuuta 2007
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 3
Jakelumuoto:  Blu-ray
Oheislaite:  rattiohjain, pad-ohjain
Lisää peliartikkeleitaVideopelien teemasivulla
Infobox OK    : 
Formula One Championship Edition on ensimmäinen Formula 1 -peli, joka on julkaistu PlayStation 3 -konsolille vuonna 2007. Peli on toistaiseksi viimeisin Sonyn tekemä Formula 1 -peli. Pelissä koetaan Formula 1 -kausi 2006 uudelleen uusilla paremmilla grafiikoilla ja PlayStation 3 -pelikonsolin langattomalla Sixaxis -ohjaimella. Peli on grafiikkapäivitys PlayStation 2 -pelistä Formula One 06. Peliin oli tulossa turva-auto mutta se poistettiin lopullisesta versiosta.
Pelin suomenkielisinä selostajina toimivat Oskari Saari ja Erkki Mustakari.
Lista alkoholi- ja tupakkasponsoreihin tehdyistä muutoksista

Renaultin Mild Seven on korvattu oikean elämän sanalla Team Spirit.
McLarenin Johnnie Walker on sensuroitu.
Ferrarin Marlboro on sensuroitu.
Hondan Lucky Strike on korvattu oikean elämän teksteillä Look Left, Look Right, Honda ja Racing Revolution.
Williamsin Budweiser on sensuroitu.
Tallit ja kuljettajat

Pelissä ovat kaikki Formula 1 -kauden 2006 yksitoista tallia ja 22 kuljettajaa.
| Talli | Valmistaja | Auto | Moottori | Renkaat | Nro | Kuljettajat |
| --- | --- | --- | --- | --- | --- | --- |
|  Mild Seven Renault F1 Team | Renault | R26 | Renault | M | 1 |  Fernando Alonso |
|  Mild Seven Renault F1 Team | Renault | R26 | Renault | M | 2 |  Giancarlo Fisichella |
|  Team McLaren Mercedes | McLaren | MP4-21 | Mercedes | M | 3 |  Kimi Räikkönen |
|  Team McLaren Mercedes | McLaren | MP4-21 | Mercedes | M | 4 |  Juan Pablo Montoya |
|  Scuderia Ferrari Marlboro | Ferrari | 248 F1 | Ferrari | B | 5 |  Michael Schumacher |
|  Scuderia Ferrari Marlboro | Ferrari | 248 F1 | Ferrari | B | 6 |  Felipe Massa |
|  Panasonic Toyota Racing | Toyota | TF106 | Toyota | B | 7 |  Ralf Schumacher |
|  Panasonic Toyota Racing | Toyota | TF106 | Toyota | B | 8 |  Jarno Trulli |
|  Williams F1 Team | Williams | FW28 | Cosworth | B | 9 |  Mark Webber |
|  Williams F1 Team | Williams | FW28 | Cosworth | B | 10 |  Nico Rosberg |
|  Lucky Strike Honda Racing F1 Team | Honda | RA106 | Honda | M | 11 |  Rubens Barrichello |
|  Lucky Strike Honda Racing F1 Team | Honda | RA106 | Honda | M | 12 |  Jenson Button |
|  Red Bull Racing | Red Bull | RB2 | Ferrari | M | 14 |  David Coulthard |
|  Red Bull Racing | Red Bull | RB2 | Ferrari | M | 15 |  Christian Klien |
|  BMW Sauber F1 Team | BMW Sauber | F1.06 | BMW | M | 16 |  Nick Heidfeld |
|  BMW Sauber F1 Team | BMW Sauber | F1.06 | BMW | M | 17 |  Jacques Villeneuve |
|  Midland F1 Racing | MF1 | M16 | Toyota | B | 18 |  Tiago Monteiro |
|  Midland F1 Racing | MF1 | M16 | Toyota | B | 19 |  Christijan Albers |
|  Scuderia Toro Rosso | Toro Rosso | STR1 | Cosworth | M | 20 |  Vitantonio Liuzzi |
|  Scuderia Toro Rosso | Toro Rosso | STR1 | Cosworth | M | 21 |  Scott Speed |
|  Super Aguri F1 | Super Aguri | SA06 | Honda | B | 22 |  Takuma Satō |
|  Super Aguri F1 | Super Aguri | SA06 | Honda | B | 23 |  Yūji Ide |
Radat

Pelissä ovat kaikki Formula 1 -kauden 2006 kahdeksantoista rataa.
| Nro | Kilpailu | Rata |
| --- | --- | --- |
| 1 |  Bahrainin Grand Prix | Bahrain International Circuit, Sakhir |
| 2 |  Malesian Grand Prix | Sepang International Circuit, Sepang |
| 3 |  Australian Grand Prix | Albert Park Grand Prix Circuit, Melbourne |
| 4 |  San Marinon Grand Prix | Autodromo Enzo e Dino Ferrari, Imola |
| 5 |  Euroopan Grand Prix | Nürburgring, Nürburg |
| 6 |  Espanjan Grand Prix | Circuit de Catalunya, Montmeló |
| 7 |  Monacon Grand Prix | Circuit de Monaco, Monte Carlo |
| 8 |  Britannian Grand Prix | Silverstone Circuit, Silverstone |
| 9 |  Kanadan Grand Prix | Circuit Gilles Villeneuve, Montreal |
| 10 |  Yhdysvaltain Grand Prix | Indianapolis Motor Speedway, Indianapolis |
| 11 |  Ranskan Grand Prix | Circuit de Nevers Magny-Cours, Magny-Cours |
| 12 |  Saksan Grand Prix | Hockenheimring, Hockenheim |
| 13 |  Unkarin Grand Prix | Hungaroring, Mogyoród |
| 14 |  Turkin Grand Prix | İstanbul Park, Istanbul |
| 15 |  Italian Grand Prix | Autodromo Nazionale Monza, Monza |
| 16 |  Kiinan Grand Prix | Shanghai International Circuit, Shanghai |
| 17 |  Japanin Grand Prix | Suzuka Circuit, Suzuka |
| 18 |  Brasilian Grand Prix | Autódromo José Carlos Pace, São Paulo |
Testiratana toimii Espanjassa sijaitseva Jerezin moottorirata.
Aiheesta muualla

Pelin virallinen sivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Formula One Championship Edition
Käännös suomeksi
Nestori Nurminen

Nestori Mattias (Matias) Nurminen (9. toukokuuta 1907 Kokkola – 22. maaliskuuta 1977 Kokkola) oli suomalainen kirvesmies ja SKDL:n kansanedustaja.
Nurmisen vanhemmat olivat kirvesmies Nestor Henrik Nurminen ja Liisa Eveliina Backman. Hän kävi kansakoulun, suoritti Sirola-opiston kurssin ja opiskeli Lännen vähemmistökansallisuuksien yliopistossa Neuvostoliitossa.
Nurminen oli metsä- ja satamatöissä vuoteen 1930 saakka jolloin hän meni Neuvostoliittoon. Hän palasi Suomeen 1932 ja oli sitten vankilassa poliittisista syistä 1932–1937, työskenteli vapauduttuaan kirvesmiehenä Kokkolassa ja Helsingissä 1937–1940 ja oli taas uudelleen vankilassa poliittisista syistä 1940–1944. Nurminen oli sodan jälkeen vapauduttuaan Suomen kommunistisen puolueen Uudenmaan piirijärjestön sihteerinä 1945.
Nurminen oli SKDL:n kansanedustajana 1945–1962 ja 1966–1970 edustaen ensimmäisellä kaudella Vaasan läänin pohjoista vaalipiiriä ja jälkimmäisellä kaudella Vaasan läänin vaalipiiriä. Hän oli eduskunnan puolustusasiainvaliokunnan puheenjohtajana 1945–1951. Nurminen oli presidentin valitsijamiehenä vuosien  1950, 1956 ja 1962 presidentinvaaleissa. Hän oli Kokkolan kaupunginvaltuuston jäsenenä ja toimi Suomen kansan demokraattisen liiton Kokkolan piirijärjestön puheenjohtajana.
Akseli Paarman

Aksel (Akseli) Arvid Paarman (1. joulukuuta 1904 Sodankylä – 9. helmikuuta 2000 Sodankylä) oli suomalainen poliitikko. Paarman toimi Keskustan kansanedustajana vuosina 1958–1966 ja 1969–1970 edustaen Lapin läänin vaalipiiriä. Hän toimi myös Sodankylän kunnanvaltuuston puheenjohtajana. Paarman toimi Suomen presidentin valitsijamiehenä vuonna 1962.
Siviiliammattiltaan hän oli maanviljelijä ja toimi viljelijänä Sodankylässä. Hän toimi myös Kansallis-Osake-Pankin Sodankylän konttorin johtajana 1949–1968, Sodankylän palovakuutusyhdistyksen toimitusjohtajana 1932–1955 ja Sodankylän siirtoväen huoltojohtajana 1940–1944. Paarmanin vanhemmat olivat maanviljelijä Aleksanteri Paarman ja emäntä Olga Kristiina Moskuvaara. Paarmanin puoliso vuodesta 1928 oli Ida Ainasoja ja heillä oli neljä lasta. Paarmanille myönnettiin kunnallisneuvoksen arvonimi vuonna 1969. Paarman oli sotilasarvoltaan jääkäri. Paarman oli heinäkuusta 1999 helmikuuhun 2000 iäkkäin elossa oleva kansanedustaja.
Hannes Paaso

Johannes (Hannes) Gideon Paaso (12. maaliskuuta 1908 Ii – 6. toukokuuta 1970 Kuivaniemi) oli suomalainen maanviljelijä, maallikkosaarnaaja ja kunnallisneuvos, joka oli Maalaisliiton/Keskustapuolueen kansanedustajana 1960-luvulla.
Paason vanhemmat olivat maanviljelijä Eino Immanuel Paaso ja Emmi Katariina Ellilä. Hän kävi kansakoulun ja toimi maanviljelijänä Kuivaniemellä 1928–1970. Hän harjoitti myös muurarin ammattia Iijokivarren pitäjissä ja oli vanhoillislestadiolaisten maallikkosaarnaajana vuodesta 1942 alkaen. Vuonna 1942 Paaso toimi Kuivaniemen kansanhuollon johtajana, ja hän hoiti myös ulosottomiehen tehtäviä. Paaso sai kunnallisneuvoksen arvonimen vuonna 1967.
Paaso oli Maalaisliiton/Keskustapuolueen kansanedustajana vuosina 1958–1970 edustaen Oulun läänin vaalipiiriä. Hän oli presidentin valitsijamies vuoden 1962 presidentinvaaleissa, kuului jäsenenä Pohjois-Pohjanmaan maakuntaliiton hallitukseen ja toimi Kuivaniemen kunnanvaltuuston puheenjohtajana.
Paaso oli naimisissa vuosina 1928–1941 Ruusa Lohen kanssa. Jäätyään leskeksi hän meni uusiin naimisiin vuonna 1946 Sylvi Mirjam Kaasalaisen kanssa.
Tatiana Maslany

| Tatiana Maslany |
| --- | --- |
 Tatiana Maslany San Diegon Comic-Conissa 2014.
Henkilötiedot
Syntynyt: 22. syyskuuta 1985 (ikä 39) Regina, Saskatchewan, Kanada
Ammatti:  näyttelijä, tuottaja
Näyttelijä
Aktiivisena:  1997–
Merkittävät roolit:  Orphan Black
Palkinnot
 Parhaan naispääosan Emmy  2016 Orphan Black 
Aiheesta muualla
IMDb 
Elonet
Tatiana Maslany (s. 22. syyskuuta 1985 Regina, Saskatchewan) on kanadalainen näyttelijä, joka tunnetaan parhaiten rooleistaan televisiosarjassa Orphan Black.
Hän on näytellyt lisäksi muun muassa televisiosarjoissa Sydänmailla (2008-2010) ja Being Erica (2009–2011) sekä elokuvissa Diary of the Dead (2007) ja Eastern Promises (2007).
Vuonna 2009 Maslany voitti ensimmäisen Gemini-palkintonsa vierailevana näyttelijänä draamasarjassa Tarkka-ampujat. Eniten palkintoja hän on voittanut roolissaan Orphan Black -televisiosarjassa. Vuonna 2016 hänet palkittiin parhaan naispääosan Emmyllä.
Nuoruus

Maslany syntyi Reginassa Saskatchewann provinssissa. Hänen isänsä oli puuseppä ja äitinsä kääntäjä. Hänellä on kaksi veljeä, Daniel ja Michael.
Maslanyn äiti opetti hänelle saksaa ennen englantia, joten hän puhuu sitä sujuvasti. Hän aloitti tanssimisen nelivuotiaana ja teatteriharrastuksen yhdeksänvuotiaana. Kouluaikana hän työskenteli näyttelijänä ja pääsi matkustelemaan eri puolelle Kanadaa. Torontoon Maslany muutti 20-vuotiaana.
Yksityiselämä

Maslany on seurustellut walesilaisen näyttelijän Tom Cullenin kanssa vuodesta 2011 lähtien. He tapasivat Maailma vailla loppua -minisarjan kuvauksissa.
Filmografia > Elokuvat

| Vuosi | Nimi | Rooli |
| --- | --- | --- |
| 2003 | The Recital | Diana Mills |
| 2004 | Ginger Snaps 2: Unleashed | haamu |
| 2005 | Dawn Anna | Lauren "Lulu" Dawn Townsend |
| 2006 | Trapped! | Gwen |
| 2006 | Booky Makes Her Mark | Beatrice "Booky" Thomson |
| 2007 | The Robber Bride | Augusta |
| 2007 | Pahan sanansaattajat | Lindsay Rollins |
| 2007 | Eastern Promises | Tatiana, ääni |
| 2007 | Diary of the Dead | Mary Dexter |
| 2007 | Late Fragment | India |
| 2007 | Stir of Echoes: The Homecoming | Sammi |
| 2007 | Sabbatical | Gwyneth Marlowe |
| 2008 | Flash of Genious | vanhempi Kathy Kearns |
| 2008 | An Old Fashioned Thanksgiving | Mathilda Bassett |
| 2009 | Defendor | Olga |
| 2009 | Grown Up Movie Star | Ruby |
| 2009 | Hardwired | Punk Red |
| 2010 | Up & Down | tyttö |
| 2010 | In Redemption | Margaret |
| 2010 | Toilet | Lisa |
| 2011 | Darla | kaveri |
| 2011 | The Entitled  | Jenna |
| 2011 | Violet & Daisy | April |
| 2011 | Certain Prey | Clara Rinker |
| 2012 | Waiting for You |  |
| 2012 | The Vow | Lily |
| 2012 | Picture Day | Claire |
| 2012 | Blood Pressure | Kat |
| 2015 | Kultainen nainen | Nuori Maria Altman |
| 2015 | Cas and Dylan | Dylan |
| 2015 | Two Lover and a Bear | Lucy |
| 2016 | The Other Half | Emily |
| 2018 | Destroyer | Petra |
Filmografia > Televisio

| Vuosi | Nimi | Rooli |
| --- | --- | --- |
| 1997–2002 | Incredible Story Studios | useita rooleja |
| 1999 | Subterranean Passage | kertoja |
| 2002–2003 | 2030 CE | Rome Greyson |
| 2004–2006 | renegadepress.com | Melanie |
| 2006 | Prairie Giant | Tommyn lääkärin vastaanottovirkailija |
| 2008 | Hetkessä tähdeksi | Zeppelin |
| 2008 | Would Be Kings | Reese |
| 2008 | Tarkka-ampujat | Penny |
| 2008–2010 | Sydänmailla | Kit Bailey |
| 2009 | Kuuntelija | Hannah Simmons |
| 2009–2011 | Being Erica | Sarah Wexler |
| 2010 | Cra$h & Burn | Lindsay |
| 2010 | Bloodletting & Miraculous Cures | Janice |
| 2010 | The Nativity | Maria |
| 2011 | Alphas | Tracy Beaumont |
| 2012 | Maailma vailla loppua | Sisko Meir |
| 2013 | Cracked | Haley Coturno / Isabel Ann Fergus |
| 2013 | Puisto-osasto | Nadia Stasky |
| 2013–2014 | Captain Canuck | Redcoat, ääni |
| 2013–2017 | Orphan Black | useita rooleja |
| 2014 | Saturday Night Live | Bridget |
| 2022 | She-Hulk: Attorney at Law | Jennifer Walters / Hulktar |
Filmografia > Näytelmät

| Vuosi | Nimi | Rooli |
| --- | --- | --- |
| 1995 | Oliver! | orpo |
| 2003–2004 | The Secret Garden | Mary |
| 2006 | George Dandin | Angel |
| 2007 | A Christmas Carol | Belle, Agnes, Debtorin vaimo, Fan, Belinda |
| 2009 | Dog Sees God | CB:n sisko |
| 2012 | Other People | Petra |
Aiheesta muualla

Wikimedia Commonsissa on kuvia tai muita tiedostoja aiheesta .
Tatiana Maslany Internet Movie Databasessa. (englanniksi)
Tatiana Maslany Twitterissä
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat 
Taiteenala:  Emmy Awards  MusicBrainz 
Henkilöt:  Deutsche Synchronkartei  Deutsche Biographie  Elonet 
Muut:  IdRef
Pekka Paavolainen

Pekka (Peter, Pietari) Paavolainen (30. joulukuuta 1868 Kivennapa – 12. tammikuuta 1930 Kivennapa) oli suomalainen henkikirjoittaja, varatuomari ja kansanedustaja.lähde?
Paavolaisen vanhemmat olivat maakauppias Pietari Paavolainen (1846–1902) ja Maria Kääpä (1847–1906). Hän pääsi ylioppilaaksi Viipurin lyseosta 1888 ja suoritti Helsingin yliopistossa kameraalitutkinnon 1890 ja yleisen oikeustutkinnon 1893. Paavolainen sai varatuomarin arvon 1897.lähde?
Paavolainen toimi Suomen senaatin talousosaston ylimääräisenä kopistina vuodesta 1890 ja oli sittemmin Äyräpään kihlakunnan henkikirjoittajana 1899–1913 ja 1917–1930. Hän joutui välillä eroamaan henkikirjoittajan virasta Suomen kenraalikuvernöörin painostuksesta 1913. Paavolainen toimi lisäksi Rajajoen hoitoalueen metsäkasöörinä 1900–1907 ja 1913–1923, Kivennavan seurakunnan kirkonisännöitsijänä 1902–1906 sekä Viipurin läänin maatalouskomissionin sihteerinä 1907–1909. Hän oli vuonna 1910 senaatin määräämänä Suomen valtion edustajana Suomenlahden ja Laatokan välisen rajan rajankäynnissä ja kuului 1910-luvun alussa jäsenenä Kivennavan ja Uudenkirkon kuntien yhdistämistä Pietarin kuvernementtiin vastustaneeseen adressitoimikuntaan.lähde?
Paavolainen oli nuorsuomalaisen puolueen ja vuodesta 1918 kokoomuspuolueen kansanedustajana 1914–1919 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa.lähde?
Pekka Paavolainen oli naimisissa vuodesta 1894 Alice Laura Helena Löfgrenin kanssa. Heidän lapsiaan olivat kirjailija Olavi Paavolainen (1903–1964) ja diplomi-insinööri, vuorineuvos Lauri Paavolainen (1899–1958). Pekka Paavolaisen veli oli kansanedustaja Erkki Paavolainen (1890–1960).